cyanic-selkie/wikianc huggingface dataset:
ลีซา
พ.ศ. 2559 – ปัจจุบัน
รำลึกถึงปีที่ 5 ของเธอในฐานะศิลปินเดี่ยว เธอได้ปล่อยตัวเพลงอีพีชื่อว่า เล็ตเทอร์ทูยู (Letters To U) ฉบับแผ่นรุ่นจำกัด เมื่อวันที่ 23 มีนาคม พ.ศ. 2559 เธอได้ปล่อยตัวมินิอัลบั้มเพลง ลัคกีไฮไฟฟ์ (Lucky Hi Five!) เมื่อวันที่ 20 เมษายน พ.ศ. 2559 เธอได้ปล่อยตัวซิงเกิลเพลง เบรฟเฟรคเอาต์ (Brave Freak Out) เพลงนี้ถูกใช้ประกอบอนิเมะช่วงเปิดเรื่อง ควอลิเดียโค๊ด และซิงเกิลจะรวมถึงเพลง แอ็กซ์ซิส (AxxxiS) ด้วย ที่ใช้ในเพลงประกอบช่วงเปิดอนิเมะเรื่อง ควอลิเดียโค๊ด แบบที่ 2 เมื่อวันที่ 24 สิงหาคม พ.ศ. 2559 เธอได้ปล่อยตัวซิงเกิลเพลงชื่อว่า แคทช์เดอะโมเมนต์ (Catch the Moment) เมื่อวันที่ 15 กุมภาพันธ์ พ.ศ. 2560 เพลงนี้จะถูกใช้ประกอบภาพยนตร์อนิเมะเรื่อง ซอร์ดอาร์ตออนไลนด์เดอะมูฟวี ภาคออร์ดินอลสเคล หลังจากนั้น เธอได้ย้ายมาเซ็นสัญญาค่ายเพลงซาครามิวสิค ภายใต้ค่ายโซนี่มิวสิคเอ็นเตอร์เทนเมนต์เจแปน เมื่อเดือนเมษายน พ.ศ. 2560 เธอได้ปล่อยตัวสตูดิโออัลบั้ม ลิตเติลเดวิลพาเหรด (Little Devil Parade) เมื่อวันที่ 24 พฤษภาคม พ.ศ. 2560 เธอได้จัดแสดงคอนเสิร์ตทั้ง 2 วัน ที่ไซตามะซูเปอร์อารีนา เมื่อวันที่ 24 - 25 มิถุนายน พ.ศ. 2560 เธอได้ปล่อยตัวซิงเกิลเพลง ดัตเตะอาตาชิโนะฮีโร่ (だってアタシのヒーロー. (Datte Atashi no Hero.)) เมื่อวันที่ 2 สิงหาคม พ.ศ. 2560 เพลงนี้จะถูกใช้ประกอบช่วงจบของอนิเมะเรื่อง มายฮีโร่อคาเดเมีย ภาค 2 ซิงเกิลของเธอคือ แอช (Ash) ที่ได้ปล่อยตัวฉบับดิจิทัลเมื่อวันที่ 1 ตุลาคม พ.ศ. 2560 เพลงนี้ถูกใช้ในประกอบช่วงเปิดอนิเมะเรื่อง เฟต/อะพอครีฟา ซิงเกิลนี้ได้ปล่อยตัวเมื่อวันที่ 29 พ.ศ. ิกายน พ.ศ. 2560
เธอได้ออกเพลง ทิลริสก์เฮิร์ทเลส (Thrill, Risk, Heartless) ที่ใช้ประกอบเพลงวิดีโอเกม ซอร์ดอาร์ตออนไลน์ เฟทอลบูลเล็ต  ออกเพลงนี้ฉบับดิจิทอลเมื่อวันที่ 9 มกราคม พ.ศ. 2562 เธอได้ออกทั้ง 2 อัลบั้มรวมคือ ลิซาเบสต์เดย์ (LiSA Best -Day-) และ ลิซาเบสต์เวย์ (LiSA Best -Way-) เมื่อวันที่ 9 พฤษภาคม พ.ศ. 2561 เธอปล่อยตัวซิงเกิ้ลฉบับคู่ด้าน A คือ อะคะอิ วะนะ ฮูเลิฟอิท อาดามัส (赤い罠 (who loves it?)/ADAMAS (Akai Wana (Who Loves It?)/ADAMAS)) เมื่อวันที่ 12 ธันวาคม พ.ศ. 2561 เพลงนี้ชื่อว่าอาดามัส ใช้ประกอบเพลงช่วงเปิดอนิเมะแบบแรกคือเรื่อง ซอร์ดอาร์ตออนไลน์ อาลิซิเซชัน ได้ปล่อยตัวฉบับดิจิทัลเมื่อวันที่ 7 ตุลาคม พ.ศ. 2561 เธอมีให้ความสำคัญกับเพลง นาเรทิฟ (Narrative) ของ ซาวะโนะ ฮิโระยูกิ ที่ได้ใช้ประกอบช่วงจบของภาพยนตร์อนิเมะเรื่อง โมบิลสูท กันดั้ม นาร์ราทีฟภายใต้ชื่อ "SawanoHiroyuki[nZk]:LiSA" ซิงเกิลของเธอชื่อว่า กุเร็นเกะ (紅蓮華 (Gurenge)) ใช้ประกอบช่วงเปิดของอนิเมะเรื่อง ดาบพิฆาตอสูร ซิงเกิลนี้ปล่อยตัวฉบับดิจิทัลเมื่อวันที่ 22 เมษายน พ.ศ. 2562 และได้รับการเปิดตัวฉบับทางกายภาพ เมื่อวันที่ 3 กรกฎาคม พ.ศ. 2562 เธอได้ร่วมกับวงฟิคชันจังค์ชัน แสดงในเพลงชื่อว่า ฟอร์มดิเอจ (From the Edge) ที่ใช้ประกอบช่วงจบของอนิเมะเรื่อง ดาบพิฆาตอสูร เพลงนี้ได้ปล่อยตัวฉบับดิจิทัลเมื่อวันที่ 1 กันยายน พ.ศ. 2562 ซิงเกิลของเธอคือ อันแลสต์ติง (Unlasting) ปล่อยตัวเมื่อวันที่ 11 ธันวาคม พ.ศ. 2562 พร้อมด้วยเพลงแทร็คปล่อยตัวฉบับดิจิทอลเมื่อวันที่ 21 ตุลาคม พ.ศ. 2562 ในเพลงนี้จะใช้เป็นเพลงประกอบช่วงจบของอนิเมะเรื่อง ซอร์ดอาร์ตออนไลน์ อลิซิเซชัน เธอได้แสดงในเอ็นเอชเค โคฮากุอูตะกัสเซ็ง ครั้งที่ 70 เธอได้วางจำหน่ายปล่อยตัวเพลงดิจิตอลซิงเกิลในเพลง ไอโจ (愛錠 (Aijō)) เมื่อวันที่ 17 สิงหาคม พ.ศ. 2563 เพลงนี้ประกอบละครญี่ปุ่นเรื่อง 13  ออกอากาศเมื่อวันที่ 14 ตุลาคม พ.ศ. 2563 เธอจะวางจำหน่ายปล่อยตัวสตูดิโออัลบั้มที่ 5 ของเธอคือ ลีโอไนน์ (Leo-Nine) และนอกจากนี้ยังมีเพลงซิงเกิลชื่อว่า โฮมุระ (炎 (Homura) แปล: เปลวไฟ) เพลงนี้ใช้ประกอบภาพยนตร์อนิเมะเรื่องใหม่คือ ดาบพิฆาตอสูร ฉบับหนัง: รถไฟนิรันดร์
เจค ลิเวอร์มอร์
เจค ไซริล ลิเวอร์มอร์  (Jake Cyril Livermore) เกิดเมื่อวันที่ 14 พฤศจิกายน ค.ศ. 1989 เป็นนักฟุตบอลชาวอังกฤษ ปัจจุบันเล่นให้กับเวสต์บรอมมิชอัลเบียน ในตำแหน่งกองกลาง และยังสามารถเล่นในตำแหน่งกองหลังได้
หม่อมบงกชปริยา ยุคล ณ อยุธยา
หม่อมบงกชปริยา ยุคล ณ อยุธยา นามเดิม เบตตี คอลค์สตีน (Betty Kalkstein) เป็นหม่อมชาวอเมริกันในหม่อมเจ้ามงคลเฉลิม ยุคล และเป็นอดีตครูโรงเรียนนานาชาติกรุงเทพ
ประวัติ
หม่อมบงกชปริยามีนามเดิมว่า เบตตี คอลค์สตีน พื้นเพเป็นชาวนิวยอร์ก สหรัฐ เกิดในครอบครัวเชื้อสายยิวแต่ไม่นับถือศาสนา หม่อมบงกชปริยาเข้าศึกษาในมหาวิทยาลัยบอสตันและพบกับหม่อมเจ้ามงคลเฉลิม ยุคล ซึ่งเป็นเจ้านายชั้นอนุวงศ์ของไทย ทั้งสองเสกสมรสกันหลังสำเร็จการศึกษา และย้ายตามสามีมายังประเทศไทย โดยพระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานชื่อแก่ท่านว่า "บงกชปริยา" แปลว่า "ดอกบัวอันเป็นที่รัก"
หม่อมบงกชปริยาทำงานเป็นครูประจำวิชาสังคมศึกษา (สังคมศาสตร์และรัฐศาสตร์) ของโรงเรียนนานาชาติกรุงเทพ จนถึง พ.ศ. 2542 หลังเกษียณ หม่อมบงกชปริยาเข้าเป็นสมาชิกสยามสมาคมในพระบรมราชูปถัมภ์และอาสาสมัครพิพิธภัณฑสถานแห่งชาติ โดยมากท่านรับเป็นวิทยากรหรือถูกรับเชิญในเรื่องราชวงศ์ไทยและเรื่องอื่น ๆ ที่เกี่ยวข้อง
หม่อมบงกชปริยากล่าวว่าตนเปิดรับทุกศาสนา เพราะไม่เคยนับถือศาสนามาก่อน จึงตามเสด็จหม่อมเจ้ามงคลเฉลิมไปเรียนวิชาพระพุทธศาสนาที่วัดบวรนิเวศราชวรวิหาร และเปลี่ยนไปนับถือศาสนาพุทธด้วยตนเองใน พ.ศ. 2542
อานิก อัมระนันทน์
นางอานิก อัมระนันทน์ (30 มิถุนายน พ.ศ. 2499 - ) กรรมการที่ปรึกษาพรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ และเป็นผู้ดูแลเว็บไซต์ส่วนตัวของนายอภิสิทธิ์ เวชชาชีวะ
ประวัติ
นางอานิก อัมระนันทน์ (สกุลเดิม: วิเชียรเจริญ) เกิดเมื่อวันที่ 30 มิถุนายน พ.ศ. 2499 ที่กรุงเทพมหานคร ชื่อของอานิก มีความหมายว่า อันเป็นที่รัก เป็นบุตรีของศาสตราจารย์ ดร.อดุล วิเชียรเจริญ ประธานคณะกรรมการแห่งชาติว่าด้วยอนุสัญญาคุ้มครองมรดกโลก อดีตอธิการบดีมหาวิทยาลัยศิลปากร และผู้ก่อตั้งคณะศิลปศาสตร์ มหาวิทยาลัยธรรมศาสตร์ กับแม่ชีคุณหญิงกนิษฐา วิเชียรเจริญ อดีตนายก สมาคมส่งเสริมสถานภาพสตรี นักต่อสู้เพื่อสิทธิสตรี และสถานะของแม่ชีไทย นางอานิกเป็นบุตรคนกลาง มีพี่ชายคือ นายเอม วิเชียรเจริญ และมีน้องชายคือ นายอาจ วิเชียรเจริญ
นางอานิก เป็นคนเรียนเก่ง สอบระดับมัธยมปลายสายศิลป์ได้ที่ 3 ของประเทศไทย จบโรงเรียนจิตรลดา สอบเข้าธรรมศาสตร์ได้ที่ 1 สอบได้ทุนเล่าเรียนหลวง ไปจบปริญญาตรี (เกียรตินิยม) สาขาปรัชญา การเมือง และเศรษฐศาสตร์ (P.P.E.) จากมหาวิทยาลัยออกซฟอร์ด ประเทศอังกฤษ และปริญญาโทในสาขาเดียวกัน สาขาเดียวกับ นายอภิสิทธิ์ เวชชาชีวะ หัวหน้าพรรคประชาธิปัตย์ แต่เป็นรุ่นพี่หลายปี
การทำงาน
นางอานิก อัมระนันทน์ เริ่มทำงานที่นิตยสารเกี่ยวกับธุรกิจเล่มหนึ่ง ทำอยู่ 6 เดือน ก็เปลี่ยนไปทำงานที่ธนาคารเชสแมนแฮตตัน และย้ายไปทำงานที่ บริษัทเชลล์ ประเทศไทย เติบโตอยู่ในบริษัทถึงกว่า 20 ปี หลังจาก 4 ปีที่อังกฤษ ในตำแหน่งผู้จัดการลงทุนสัมพันธ์ (Investor Relations Manager, UK) สำนักงานใหญ่ลอนดอน ประเทศอังกฤษ และอีกช่วงกับเชลล์สหราชอาณาจักร ก็ได้กลับมารับตำแหน่ง Finance Director (CFO) ของบริษัท เชลล์ ประเทศไทย ได้รับผิดชอบงานปรับโครงสร้าง บริษัทในเครือ ภายหลังวิกฤติเศรษฐกิจ สุดท้ายได้รับผิดชอบ ทำงานในกลุ่มงาน Group Audit ระดับภูมิภาค ดูแลทั้งงานปรับโครงสร้างองค์กร และงานจัดทำระบบข้อมูลสารสนเทศ (IT)
งานการเมือง
นางอานิก อัมระนันทน์ เริ่มเข้าสู่วงการเมืองช่วงหลังการเลือกตั้งปี พ.ศ. 2548 ด้วยการเสนอตัวมาช่วยงานพรรคผ่านทางนายกรณ์ จาติกวณิช รองเลขาธิการพรรคประชาธิปัตย์ ที่พบกันในงานนักเรียนเก่า ออกซฟอร์ด-เคมบริดจ์ หลังจากสมัครสมาชิกพรรคแล้ว ด้วยประสบการณ์ทำงานที่สั่งสม และหลากหลายสาขาในองค์กรระหว่างประเทศ ทำให้ได้รับพิจารณาแต่งตั้ง ให้ดำรงตำแหน่ง ที่ปรึกษาผู้นำฝ่ายค้านในขณะนั้น (นายอภิสิทธิ์ เวชชาชีวะ)
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นางอานิก อัมระนันท์ ได้รับการพิจารณาจากพรรคประชาธิปัตย์ให้ลงสมัคร สมาชิกสภาผู้แทนราษฎร แบบสัดส่วน กลุ่ม 6 (กรุงเทพมหานคร นนทบุรี สมุทรปราการ) โดยเป็นผู้สมัครลำดับที่ 7 ซึ่งไม่ได้รับการเลือกตั้ง แต่ได้รับการเลื่อนลำดับขึ้นมาทดแทนสมาชิกสภาผู้แทนราษฎรที่ลาออกในภายหลัง ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อในลำดับที่ 31 และได้รับเลือกตั้งเป็น ส.ส.เพื่อปฏิบัติหน้าที่อีกสมัย
ปัจจุบัน เป็นรองประธานคณะกรรมาธิการการพลังงาน สภาผู้แทนราษฎร,ประธานคณะอนุกรรมาธิการพิจารณาโครงสร้างราคาก๊าซ เป็นผู้เสนอร่างแก้ไข พรบ.แข่งขันทางการค้า ครั้งแรกในปี 2553 และอีกครั้งในปี 2554 แต่ไม่ได้รับการบรรจุในระเบียบวาระเพื่อพิจารณาของสภาฯ ในปี 2555 นางอานิก ได้รับการแต่งตั้งให้เป็นรองประธานคณะกรรมาธิการวิสามัญพิจารณาร่างพระราชบัญญัติประกอบรัฐธรรมนูญว่าด้วยการตรวจเงินแผ่นดิน
นางอานิกได้ริเริ่มโครงการ "บอกต่อความจริง" เดินหน้าประชาธิปไตย ที่เชิญชวนประชาชนที่อยากเห็นการเปลี่ยนแปลงภายใต้ระบอบประชาธิปไตย อันมีพระมหากษัตริย์ทรงเป็นประมุข มาผนึกกำลังกันพูดคุยกับคนคิดต่างรอบๆตัว เพื่อบอกต่อความจริงและให้มุมมองใหม่ๆ ให้ประชาชนรับรู้ข้อมูลรอบด้าน รู้ทันนโยบาย เพื่อสามารถตัดสินใจทางการเมืองด้วยสติและความรู้เท่าทัน โครงการนี้มีชื่อที่เรียกกันว่า "วอม" หรือ WOM มาจากคำว่า Word of Mouth หรือ กลยุทธ์ปากต่อปาก เป็นโครงการที่ขับเคลื่อนด้วยพลังของอาสาสมัคร บริหารงานในบรรยากาศประชาธิไตย รวมทั้งมีกิจกรรมหาทุน เป็นการเมืองภาคประชาชนของพรรคประชาธิปัตย์ที่มุ่งเสริมสร้างความเป็นสถาบันของพรรค
ชีวิตส่วนตัว
นางอานิก สมรสกับ นายปิยสวัสดิ์ อัมระนันทน์ รัฐมนตรีว่าการกระทรวงพลังงานในรัฐบาลพลเอกสุรยุทธ์ จุลานนท์ อดีตกรรมการผู้จัดการใหญ่การบินไทย อดีตรองเลขาธิการคณะกรรมการพัฒนาการเศรษฐกิจและสังคมแห่งชาติ มีบุตรชายด้วยกัน 2 คนคือ ปีย์ อัมระนันทน์ และอนุตร์ อัมระนันทน์ โดยที่ทั้งหมดอาศัยอยู่รวมกันในบ้านอัมระนันท์ มูลค่ากว่า 6 ล้านบาท ซึ่งตั้งอยู่ภายในที่ทำการธนาคารแห่งประเทศไทย อายุกว่า 100 ปี เดิมเคยเป็นส่วนหนึ่งของวังเทวะเวสม์ ออกแบบก่อสร้างโดย มารีโอ ตามัญโญ สถาปนิกชาวอิตาเลียนผู้ออกแบบก่อสร้างพระที่นั่งอนันตสมาคม
เชอรี่
เชอรี่ หรือ เชอรี สามารถหมายถึง
UTC+11:30
UTC+11:30 เป็นตัวบ่งบอกความเฉของเวลาเพิ่มจากเวลาสากลเชิงพิกัด +11:30
เขตเวลานี้อิงจากเส้นเมริเดียนที่ 172 องศาตะวันออก 30 ลิปดา ของกรีนิช เวลาท้องถิ่นในเขตเวลานี้เร็วกว่าเวลาสากลเชิงพิกัด 11 ชั่วโมง 30 นาที และเร็วกว่าเวลาในประเทศไทย 4 ชั่วโมง 30 นาที
ประวัติ
เขตเวลานี้เคยถูกใช้เป็นเวลามาตรฐาน (Standard time) ในประเทศนิวซีแลนด์และเกาะนอร์ฟอล์ก แต่ไม่มีที่ไหนใช้เป็นเขตเวลาอีกต่อไป
เมื่อวันที่ 2 พฤษจิกายน ค.ศ. 1868 ประเทศนิวซีแลนด์ได้กำหนดเวลามาตรฐานอย่างเป็นทางการให้ปฏิบัติตามทั่วประเทศ และอาจเป็นประเทศแรกที่ทำเช่นนั้น โดยอิงจากลองจิจูด 172 องศาตะวันออก 30 ลิปดา ของกรีนิช ซึ่งเร็วกว่าเวลามาตรฐานกรีนิช 11 ชั่วโมง 30 นาที มาตรฐานนี้เรียกว่า New Zealand Mean Time (NZMT) หรือเวลามัชฌิมนิวซีแลนด์ ปัจจุบันจะอยู่ในเขตเดียวกับ UTC+11:30 ประเทศนิวซีแลนด์ได้เปลี่ยนจาก NZMT เป็นเวลามาตรฐานนิวซีแลนด์ (NZST) คือ UTC+12:00 ในปี ค.ศ. 1946 (หลังจากใช้เขตเวลานี้เป็นเวลาออมแสงนับตั้งแต่ปี ค.ศ. 1928 รวมถึงเป็นเวลาออมแสงถาวรตั้งแต่ปี ค.ศ. 1941) มีการเปลี่ยนแปลงอย่างเป็นทางการเป็นเวลา 12 ชั่วโมงก่อน UTC (UTC+12:00) ในปี ค.ศ. 1946
เวลามาตรฐานของเกาะนอร์ฟอล์ก (NFT) คือ UTC+11:30 จนกระทั่งวันที่ 4 ตุลาคม พ.ศ. 2558 เมื่อมีการเปลี่ยนไปใช้ UTC+11:00
ปรัชญัปติวาท
นิกายปรัชญัปติวาท เป็นนิกายฝ่ายอาจริยวาท ซึ่งแยกมาจากนิกายเอกัพยาวหาริกะตามหลักฐานฝ่ายบาลี ส่วนหลักฐานฝ่ายสันสกฤตกล่าวว่าแยกมาจากนิกายมหาสางฆิกะ หลักธรรมส่วนใหญ่เหมือนนิกายมหาสางฆิกะ ที่ต่างไปคือ ถือว่าทุกข์ไม่มีขันธ์ อายตนะ 12 เป็นมายา ไม่มีอกาล บุญกุศลเป็นเหตุปัจจัยให้ได้บรรลุอริยมรรค
เกาะล้าน
เกาะล้าน เป็นแขวงหนึ่งในเมืองพัทยา จังหวัดชลบุรี โดยเป็นเกาะขนาด 4.7 ตารางกิโลเมตร กลางอ่าวไทย มีเกาะครกและเกาะสากเป็นบริวาร ใน พ.ศ. 2562 มีประชากร 2,958 คน เกาะล้านห่างจากเมืองพัทยาเพียง 7.5 กิโลเมตร มีชื่อเสียงจากการเป็นแหล่งท่องเที่ยวทางทะเลใกล้พัทยา โดยสามารถเดินทางได้ทั้งจากเรือสปีดโบ้ท หรือเรือเฟอร์รี่ที่ท่าเรือแหลมบาลีฮาย ซึ่งจะไปเทียบท่าที่ท่าเรือหน้าบ้านและหาดตาแหวน
ประวัติ
เกาะล้านเดิมมีสถานะเป็นตำบลเกาะล้าน มีประชากรอาศัยมานานโดยทำการเพาะปลูกและประมง แต่เพราะปัญหาการถูกโจรสลัดปล้น และเกิดอหิวาตกโรคช่วงสงครามโลกครั้งที่สอง ประกอบกับการคมนาคมไม่สะดวก ตำบลเกาะล้านจึงถูกยุบพร้อมกับตำบลเขาไม้แก้วและตำบลตะเคียนเตี้ย รวมเข้ากับตำบลนาเกลือ ก่อนที่จะขึ้นกับเมืองพัทยาในเวลาต่อมาเมื่อวันที่ 29 พฤศจิกายน พ.ศ. 2521
ภูมิประเทศ
พื้นที่มีลักษณะเป็นรูปห้าเหลี่ยมด้านไม่เท่า มีพื้นที่ประมาณสามพันห้าร้อยไร่ สามารถที่จะวัดความยาวของเกาะล้าน จากทิศเหนือจนถึงทิศใต้ ได้ความยาวประมาณ 4.65 กม. ในส่วนของความกว้างของเกาะล้านส่วนที่มีความกว้างมากที่สุดสามารถวัดได้ประมาณ 2.15 กม.
อลิซา บอสโคโนวิช
อลิซา บอสโคโนวิช (アリサ・ボスコノビッチ; Alisa Boskonovitch) เป็นตัวละครไซบอร์กหญิงชาวรัสเซียจากเกมเทคเคน 6 ภาค บลัดไลน์ รีเบลเลียน ซึ่งมีความสามารถในการต่อสู้ที่ค่อนข้างแปลกไปจากนักสู้รายอื่นๆ โดยสามารถเนรมิตมือให้กลายเป็นสว่าน หรือเลื่อยไฟฟ้า รวมทั้งสามารถใช้ปีกไอพ่นจากด้านหลังช่วยในการเคลื่อนที่ทางอากาศได้อีกด้วย
ประวัติตามท้องเรื่อง
ทางกลุ่มทุนบริษัทตระกูลมิชิม่า ได้มีการพบร่างของเด็กสาวคนหนึ่งที่ชั้นล่างสุดของศูนย์วิจัยบอสโคโนวิช ในสภาพหลับใหลอยู่ในแคปซูลโคลด์สลีป ซึ่งตั้งอยู่ในป่าลึกของรัสเซีย แท้จริงแล้ว เธอคือ "อลิซา บอสโคโนวิช" ซึ่งนามสกุลของเธออาจถูกตั้งขึ้นเพื่อเป็นเกียรติแก่ผู้ก่อตั้งศูนย์วิจัยแห่งนี้ก็เป็นได้ อย่างไรก็ตามข้อมูลในเบื้องลึกนั้นยังคงเป็นปริศนาอยู่ต่อไป
เกาะล้าน
หาดสังวาลย์
เป็นหาดอีกหาดหนึ่งที่อยู่ติดกับหาดตาแหวนมีความยาว 150 เมตร มีความสงบ จึงเป็นที่นิยมของนักท่องเที่ยวชาวยุโรปที่ชอบนอนอาบแดด หาดสังวาลย์จะสวยงามมากที่สุดในช่วงเดือนธันวาคม - เมษายน
ตลาดประตูน้ำ
ตลาดประตูน้ำ เป็นหนึ่งในตลาดหลักของกรุงเทพมหานคร และเป็นตลาดขายเสื้อผ้าที่ใหญ่ที่สุดในประเทศไทย
เกาะล้าน
หาดทองหลาง
เป็นชายหาดขนาดเล็กที่เงียบสงบเหมาะกับนักท่องเที่ยวที่ต้องการพักผ่อนแบบส่วนตัว กิจกรรมหลักของหาดทองหลางคือการดำน้ำดูปะการัง บริเวณปลายหาดที่เชื่อมต่อกับหาดตาแหวน ทั้ง 2 ด้านนี้ยังมีแนวปะการังน้ำตื้นที่สวยงามและมีบริการเดินชมปะการังใต้น้ำแบบ Sea Walker ที่นักท่องเที่ยวนิยมมาใช้บริการ ส่วนนักท่องเที่ยวที่ชื่นชอบปะการังแต่ไม่ชอบการดำน้ำที่หาดนี้ยังมีบริการเรือท้องกระจก ให้สามารถลงไปชมปะการังได้อย่างใกล้ชิด
หาดตายาย
เป็นชายหาดส่วนตัวที่มีสภาพสงบและร่มรื่น มีน้ำทะเลที่ใส หาดทรายขาวสะอาด ความยาวประมาณ 100 เมตร เป็นที่นิยมของนักท่องเที่ยวชาวยุโรปที่ชอบนอนอาบแดด สองฝั่งของชายหาดประกอบไปด้วยหินก้อนใหญ่ เหมาะสมกับนักท่องเที่ยวที่ชอบความเป็นส่วนตัว และในช่วงหน้าหนาวปลายปีต้นไม้บริเวณนั้นจะเปลี่ยนเป็นสีส้มสวยงามมาก.
ตลาดประตูน้ำ
คำอธิบาย
ตลาดประตูน้ำเปิดทำการทุกวันและมีเวลาทำการ ดังนี้
เกาะล้าน
หาดเทียน
เป็นหาดที่สวยงามแห่งที่สองมีความยาวของหาดประมาณ 500 เมตร อยู่ทางทิศตะวันตกของเกาะ หาดทรายแห่งนี้มีความสวยงามไม่แพ้หาดตาแหวนแต่มีขนาดเล็กและเงียบสงบจึงเหมาะสำหรับนักท่องเที่ยวที่ต้องการความเป็นส่วนตัว
หาดนวล
อยู่ทางตอนใต้ของเกาะล้าน เป็นหาดขนาดเล็กยาวประมาณ 250 เมตร เป็นพื้นที่ที่มีกรรมสิทธิ์เป็นของเอกชน สภาพสิ่งแวดล้อมชายหาดเป็นปะการังอยู่ในสภาพสมบูรณ์ เนื่องจากไม่ค่อยมีนักท่องเที่ยวนิยมมาเที่ยวมากนัก
จุดชมวิวเขานม
เป็นจุดชมวิวที่สวยงามที่สุดของเกาะล้านตั้งอยู่บริเวณเขานมใกล้ ๆ กับหาดแสมที่นักท่องเที่ยวสามารถเดิน หรือใช้บริการรถมอเตอร์ไซค์รับจ้างขึ้นไปชมความสวยงามของท้องทะเลสีครามกับตัวเมืองพัทยา ที่ธรรมชาติช่างสร้างสรรค์ได้งดงามกลมกลืนดุจภาพวาด ที่ทุกคนต้องประทับใจ และบริเวณนี้ยังเป็นสถานที่สำหรับนักปั่นจักรยานเสือภูเขาที่ชื่นชอบธรรมชาติ
จุดชมวิวกังหันลม
เป็นจุดชมวิวที่น่าสนใจอีกแห่งหนึ่งบนเกาะล้าน เพราะมีกังหันลมที่ใช้ผลิตกระแสไฟฟ้าสำหรับเกาะล้านเรียงรายกันอยู่มากมาย นอกจากนั้นหากขี่รถขึ้นไปอีกหน่อย จะพบจุดชมวิวที่สามารถเดินดูได้รอบด้าน เป็นจุดชมวิวที่สวยงามมากทีเดียว แต่การขับขี่ยานพาหนะอาจจะต้องระวังนิดนึง เพราะทางค่อนข้างชัน
การเดินทาง
การเดินทางไปเกาะล้าน ต้องเดินทางด้วยเรือ ซึ่งจะมีเรือโดยสารให้บริการเที่ยวไป ตั้งแต่เวลา 07.00 น.-18.30 น. ส่วนเที่ยวกลับ เวลา 06.30 น.-18.00 น.ซึ่งเรือโดยสารจะออกจากท่าเรือแหลมบาลีฮาย และจะจอดส่งผู้โดยสารที่ท่า หน้าบ้าน และหาดตาแหวน คิดค่าโดยสารในอัตรา คนละ 30 บาท การเดินทางจากกรุงเทพ โดยรถประจำทาง สามารถใช้บริการรถตู้ บริเวณสถานีรถไฟฟ้าอนุสาวรีย์ชัยสมรภูมิ โดยค่าโดยสารนั้นเพียง 100 บาท รถออกทุกๆ 15 นาที หรือออกเมื่อผู้โดยสารเต็ม การเดินทางจากท่าเรือแหลมบาลีฮาย-กรุงเทพ ด้วยรถประจำทาง สามารถใช้บริการรถตู้ บริเวณท่าเรือแหลมบาลีฮาย ซึ่งจะมีเจ้าหน้าที่คอยให้บริการอยู่ด้านหน้าท่าเรือ
แหล่งที่พัก
ที่พักบนเกาะล้านส่วนมากจะตั้งอยู่ที่บริเวณท่าเรือหน้าบ้าน และกระจายกันไปบนเกาะและหาดบางหาดเช่นหาดตายาย หาดแสม
เขตเศรษฐกิจพิเศษ
เขตเศรษฐกิจพิเศษ (Special economic zone, SEZ) เป็นพื้นที่ซึ่งกฎหมายทางธุรกิจและการค้าจะมีความแตกต่างจากส่วนที่เหลือของประเทศ เขตเศรษฐกิจพิเศษนั้นตั้งอยู่ภายในชายแดนแห่งชาติของประเทศ และจุดมุ่งหมายของพวกเขารวมทั้งดุลการค้าที่เพิ่มมากขึ้น การจ้างงาน การลงทุนที่เพิ่มมากขึ้น การสร้างงาน และการบริหารที่มีประสิทธิภาพ เพื่อส่งเสริมให้ธุรกิจที่ถูกจัดตั้งในเขตนี้มีการนำนโยบายทางการเงินมาใช้ นโยบายโดยทั่วไปเหล่านี้ได้ครอบคลุมถึงการลงทุน การเก็บภาษี การค้าขาย ส่วนที่กำหนดไว้ ศุลกากร และกฏระเบียบแรงงาน นอกจากนี้ บริษัทต่างๆ อาจจะได้รับการเสนอวันหยุดการเก็บภาษี โดยที่เมื่อได้จัดตั้งอยู่ในเขตนี้ พวกเขาจะได้รับช่วงเวลาของการเก็บภาษีที่ต่ำกว่า
การสร้างเขตเศรษฐกิจพิเศษโดยประเทศที่เป็นเจ้าภาพอาจได้รับแรงจูงใจจากความปรารถนาที่จะดึงดูดการลงทุนโดยตรงจากต่างประเทศ (Foreign direct investment, FDI) ผลประโยชน์ที่บริษัทจะได้รับจากการตั้งอยู่ในเขตเศรษฐกิจพิเศษ อาจหมายถึงบริษัทสามารถผลิตและซื้อขายสินค้าคุณภาพดีในราคาที่ถูกลง มุ่งเป้าหมายไปที่การแข่งขันในระดับโลก ในบางประเทศเขตพื้นที่ดังกล่าวได้ถูกพิพากษ์วิจารณ์ว่ามีขนาดใหญ่กว่าค่ายแรงงานเพียงเล็กน้อย กับคนงานถูกปฏิเสธสิทธิแรงงานขั้นพื้นฐาน
เหมย หลันฟัง
เหมย หลันฟัง (22 ตุลาคม พ.ศ. 2437 - 8 กันยายน พ.ศ. 2504) เป็นชื่อที่ใช้ในการแสดงของนักแสดงอุปรากรจีน ที่มีชื่อเสียงที่สุดของประเทศจีนในยุคปัจจุบัน  มีชื่อจริงว่า เหมย หลัน   เขาเป็นนักแสดงชายผู้รับบท "ตั้น" (旦) หรือตัวนาง ที่มีลีลาการแสดงที่อ่อนช้อยงดงาม ได้รับการยกย่องเป็นหนึ่งในสี่นักแสดงงิ้วปักกิ่ง ที่สมบูรณ์แบบที่สุดในประวัติศาสตร์การแสดงอุปรากรจีน  ซึ่งประกอบด้วย เหมย หลันฟัง เฉิง ยั่นชิว (Cheng Yanqiu, 程砚秋) สุน ฮุ่ยเซิง (Xun Huisheng, 荀慧生) และซั่ง เสี่ยวหยุน (Shang Xiaoyun, 尚小云)
เหมย หลัน เกิดที่เมืองไท่โจว มณฑลเจียงซู ในครอบครัวนักแสดงงิ้วปักกิ่ง เป็นกำพร้าตั้งแต่เด็ก เริ่มเรียนรู้ศิลปะการแสดงตั้งแต่อายุได้ 8 ปี และได้เริ่มออกแสดงครั้งแรกเมื่ออายุ 11 ปี ได้ฝึกฝนตัวเองจนได้รับการยกย่องเป็น 1 ใน 4 นางเอกงิ้วแถวหน้าของวงการ ในช่วงต้นทศวรรษ 1920 ยกเว้นช่วงหลังเหตุการณ์ ณ สะพานมาร์โค โปโล ที่ทำให้เกิดสงครามจีน-ญี่ปุ่นครั้งที่สอง ระหว่างปี พ.ศ. 2480 ถึง พ.ศ. 2488 เหมย หลันฟัง ปฏิเสธที่จะแสดงให้นายทหารญี่ปุ่นชม และจำเป็นใช้ชีวิตอย่างยากลำบากจนกระทั่งสิ้นสุดสงคราม
เหมย หลันฟัง เป็นบุคคลแรกที่นำงิ้วปักกิ่งออกไปแสดงในต่างประเทศ โดยนำไปแสดงที่ญี่ปุ่น สหภาพโซเวียต ยุโรป และสหรัฐอเมริกา ตั้งแต่ ทศวรรษ 1920 ถึง 1960 ได้รับการยอมรับว่าเป็นนักแสดงงิ้วปักกิ่งคนแรกที่เป็นที่รู้จักในระดับโลก  โดยนำคณะงิ้วปักกิ่งเดินทางไปแสดงในประเทศญี่ปุ่นเป็นครั้งแรกในปี ค.ศ. 1919 นับเป็นครั้งแรกที่ศิลปะงิ้วปักกิ่งแพร่หลายไปสู่โพ้นทะเล (และไปแสดงอีกครั้งในปี ค.ศ. 1924 และ 1956) เดินทางไปแสดงในสหรัฐอเมริกาในปี ค.ศ. 1930 แสดงในยุโรปตามคำเชิญในปี ค.ศ. 1934 และเดินทางไปแสดงในสหภาพโซเวียตในปี ค.ศ. 1935 และ ค.ศ. 1952
ในปี พ.ศ. 2551 ชีวิตของเหมย หลันฟัง ได้รับการถ่ายทอดเป็นภาพยนตร์ กำกับโดยเฉินข่ายเกอ ใช้ชื่อเรื่องว่า เหมย หลันฟัง หรือ Forever Enthralled นำแสดงโดย หลี่หมิง และจาง จื่ออี๋
อ้างอิง
18941961
พระศรีอริยเมตไตรย
พระศรีอริยเมตไตรย หรือพระเมตไตรย (Metteyya, เมตฺเตยฺย; मैत्रेय, ไมเตฺรย) หรือที่นิยมเรียกว่า พระศรีอาริย์ เป็นพระโพธิสัตว์ผู้จะได้ตรัสรู้เป็นพระพุทธเจ้าพระองค์ที่ 5 และองค์สุดท้ายแห่งภัทรกัปนี้ พุทธศาสนิกชนเชื่อว่าเมื่อศาสนาของพระโคตมพุทธเจ้าสิ้นสุดไปแล้ว โลกจะล่วงเข้าสู่ยุคแห่งความเสื่อมถอย อายุขัยของมนุษย์ลดลงจนเหลือ 10 ปี ก็เข้าสู่ยุคมิคสัญญี ผู้สลดใจกับความชั่วก็หันมารวมกลุ่มกันทำความดี จากนั้นอายุขัยเพิ่มขึ้นถึง 1 อสงไขยปี แล้วจึงลดลงอีกจนเหลือ 80,000 ปี ในยุคนี้จะมีพระโพธิสัตว์ที่บำเพ็ญบารมีครบ 80 อสงไขยแสนมหากัป ลงมาตรัสรู้เป็น พระเมตไตรยพุทธเจ้า
พุทธพยากรณ์
พุทธพยากรณ์เกี่ยวกับ  พระศรีอริยเมตไตรย  พบในงานเขียนของทุกนิกายของศาสนาพุทธ ดังเช่น หลักฐานจากพระไตรปิฎกเล่มที่ 11 พระสุตตันตปิฎก เล่ม 3 ทีฆนิกาย ปาฏิกวรรค จักกวัตติสูตรซึ่งเป็นพระไตรปิฎกของพระพุทธศาสนานิกายเถรวาท  โดยถือกันว่ารักษาเนื้อหาได้สมบูรณ์ที่สุดในบรรดาทุกนิกาย  ดังนี้
ประวัติ
เมื่อย้อนไปในยุคของพระสิริมัตตพุทธเจ้า พระศรีอริยเมตไตรยเสวยพระชาติเป็นพระมหากษัตริย์พระนามว่าพระเจ้าสังขจักรแห่งนครอินทปัตต์ วันหนึ่งทรงทราบว่าพระพุทธเจ้าเสด็จมาใกล้ ๆ เมืองอินทปัตต์ทรงดีพระทัยยิ่งจึงรีบเสด็จไปด้วยพระบาท หนึ่งวันพระบาททั้งสองก็แตกช้ำ วันที่สามพระชงฆ์ก็แตกยับพระโลหิตนอง วันที่สี่ไม่สามารถเสด็จต่อไปได้แต่ด้วยพระวิริยะและจิตมุ่งมั่นที่จะเข้าเฝ้าจึงกระเถิบไปด้วยพระอุระ พระพุทธเจ้าทรงทราบด้วยญาณทิพย์ จึงทรงจำแลงพระวรกายมาเป็นมาณพหนุ่มขับเกวียนมา จะพาพาไปถึงที่พำนักของพระพุทธเจ้า พระอินทร์ และมเหสีทั้งสี่ได้แปลงเป็นหญิงชาย นำห่อข้าวทิพย์และน้ำทิพย์มาให้เสวย
เมื่อพระองค์หายบอบช้ำจึงเสด็จไปในพระวิหาร เพียงแรกพบพระพุทธเจ้าก็ทรงสลบลงด้วยความปลื้มปิติ เมื่อฟื้นพระวรกายจึงตรัสว่า "ข้าแต่พระผู้มีพระภาคเจ้า" และมิได้ตรัสอะไรได้อีกด้วยความยินดีพระทัย พระองค์ขอสดับธรรมของพระพุทธเจ้าเพียงบทเดียวเพราะไม่มีสิ่งใดถวายบูชาพระธรรมเทศนา จึงทรงตัดพระเศียร (ศีรษะ) ด้วยพระนขา (เล็บ) ถวายเป็นพุทธบูชา
การตรัสรู้
พระประวัติของพระเมตไตรยที่มีบันทึกในเอกสารต่าง ๆ เช่น อนาคตวงศ์ สรุปได้ว่า พระโพธิสัตว์จะจุติจากสวรรค์ชั้นดุสิตมาถือปฏิสนธิในตระกูลพราหมณ์ ในครรภ์ของนางเมตไตรย ภรรยาของสุพรหมพราหมณ์  ปุโรหิตของพระเจ้าสังขจักร แห่งเกตุมดีนคร เมื่อประสูติได้มีนิมิต 32 ประการแล้ว ก็บังเกิดปราสาท 3 หลังเพื่อเป็นที่ประทับ เมื่อพระชนมายุ 8,000 ปี ทอดพระเนตรเห็นนิมิตทั้ง 4 จึงทรงพอพระทัยในการบวช เสด็จขึ้นไปสู่ปราสาท ปราสาทก็ลอยขึ้นสู่อากาศ มาลงที่ใกล้โพธิมณฑล ท้าวมหาพรหมอัญเชิญอัฏฐบริขารมาถวาย พระโพธิสัตว์ทรงเอาพระขรรค์แก้วตัดพระเมาลี ทรงรับเครื่องอัฏฐบริขารที่ท้าวมหาพรหมนำมาถวาย ผนวชแล้วบำเพ็ญเพียร มีคนบวชตามเป็นอันมาก พระโพธิสัตว์ประทับนั่งเหนืออปราชิตบัลลังก์ในปฐมยาม ทรงบรรลุบุพเพนิวาสานุสติญาณในมัชฌิมยาม ทรงทำให้แจ้งทิพยจักษุญาณในปัจฉิมยาม ทรงพิจารณาปัจจยาการ 12 ประการ ในเวลารุ่งอรุณ ทรงบรรลุซึ่งพระสัพพัญญุตญาณ เป็นพระสัมมาสัมพุทธเจ้า ใต้ต้นกากะทิง
พระศรีอริยเมตไตรยพุทธเจ้า มีพระฉัพพรรณรังสีจากพระวรกาย ทำให้สว่างไสวทั้งกลางวันและกลางคืน คนทั้งหลายอยู่ด้วยกันอย่างมีความสุข ระลึกถึงพระพุทธเจ้าเป็นอารมณ์ บริโภคข้าวสาลีที่เกิดจากพระพุทธานุภาพ
ยุคพระศรีอารย์
พระศรีอริยเมตไตรยจะมาเป็นพระพุทธเจ้าองค์หนึ่งมาในอนาคต โลกนี้จะมีความสงบสุข และพระศาสนาจะมีความรุ่งเรืองกว่า พระศาสนาของพระพุทธเจ้าในองค์ปัจจุบันนี้ ดังที่พระพุทธเจ้าตรัสว่าจะมีพระอริยบุคคลมากกว่า และประชาชนจะมีความสุขอย่างยิ่ง คือจะไม่มีเรื่องร้อนใจเลย ทุกคนพอใจในความเป็นอยู่ ไม่มีการเบียดเบียน ตอนนอนไม่ต้องปิดประตูก็ได้ บ้านเลยไม่ต้องทำประตูก็ได้ เรื่องคนร้าย หรือขโมยก็ไม่ต้องกลัว แล้วก็คนจะเป็นคนดีเหมือนกันหมด ไม่มีคนพาล จนกระทั่งลงจากบ้าน ก็ไม่มีใครจำได้ว่าใครเป็นใคร เพราะมันดีเหมือนกันหมด มันสุภาพเหมือนกันหมด มันสวยเหมือนกันหมด จนเมื่อกลับเข้าบ้าน จึงจะจำได้ว่า นี่คือภรรยาของเรา นี่คือสามีของเรา นี่คือลูกของเรา และต้องการอะไรก็ได้ มันมีต้นไม้พิเศษที่เรียกว่า ต้นกัลปพฤกษ์ อยู่ทุกทิศ อยากได้อะไรก็ไปขอที่ต้นไม้ จะสะดวกสบาย แม้แต่การคมนาคม การไปการมา จนว่าน้ำในแม่น้ำนั้น จะไหลลงข้างหนึ่ง จะไหลขึ้นข้างหนึ่ง เพื่อจะสะดวกต่อการใช้เรือ อยู่กันเป็นผาสุก ไม่มีอันธพาล ทุกอย่างได้อย่างใจ
ผู้ถูกอ้างว่าเป็นพระศรีอารย์
แม้พระศรีอริยเมตไตรยจะเป็นพระพุทธเจ้าในอนาคตกาล แต่ปัจจุบันศาสนิกชนในหลาย ๆ ศาสนาก็เชื่อและอ้างว่าผู้นำทางศาสนาของตนเป็นพระศรีอริยเมตไตรยที่พระโคตมพุทธเจ้าได้ทรงพยากรณ์ไว้ เช่น
โรงเรียนมัธยมปลายนึงกก
โรงเรียนมัธยมปลายนึงกก (능곡고등학교; Nunggok High School) เป็นโรงเรียนรัฐบาลระดับมัธยมปลายซึ่งตั้งอยู่ในดอกยางกู นครโกยาง จังหวัดคยองกี และได้มีการเปิดห้องเรียนขึ้น 6 ห้องใน ค.ศ. 1962 จากนั้น ใน ค.ศ. 1977 มีการสอนครอบคลุมในระดับชั้นมัธยมต้น ก่อนที่จะมีการเปลี่ยนไปเป็นโรงเรียนระดับมัธยมปลายใน ค.ศ. 1992 ดอกไม้ประจำโรงเรียนคือแมกโนเลียโคบัส และมีแปะก๊วยเป็นต้นไม้ประจำโรงเรียน รวมทั้งเป็นโรงเรียนที่ควอน ยูริ ผู้เป็นนักร้องวงเกิลส์เจเนอเรชัน สำเร็จการศึกษาจากที่แห่งนี้
วันที่ 3 ธันวาคม ค.ศ. 2011 ทางโรงเรียนได้มีการจัดบรรยายและการแสดงทางวัฒนธรรม ตลอดจนมีการเชิญบาทหลวงผู้ประพันธ์หนังสือระดับเบสเซลเลอร์ร่วมบรรยาย
ตำบลป่าแฝก
ตำบลป่าแฝก อาจหมายถึง
โอลิมปิกฤดูหนาว 1992
'''มหกรรมกีฬาโอลิมปิกฤดูหนาวครั้งที่ 16 ประจำปี ค.ศ. 1992 (พ.ศ. 2535)''' (XVI Olympic Winter Games) เป็นการแข่งขันกีฬาโอลิมปิกฤดูหนาวครั้งที่ 16 จัดขึ้น ณ เมืองแอลเบอร์วีลล์ ฝรั่งเศส ระหว่างวันที่ 8-23 กุมภาพันธ์ พ.ศ. 2535
สรุปเหรียญการแข่งขัน
ตารางสรุปเหรียญรางวัล 10 อันดับแรก
แหล่งข้อมูลอื่น
คณะกรรมการโอลิมปิกสากล
กองทัพแอลเบเนีย
กองทัพแอลเบเนีย เป็นกองทัพของสาธารณรัฐแอลเบเนีย อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือประธานาธิบดี
มิสแกรนด์สาธารณรัฐโดมินิกัน
มิสแกรนด์สาธารณรัฐโดมินิกัน (Miss Grand Dominican Republic; Miss Grand República Dominicana) เป็นการประกวดนางงามระดับประเทศของสาธารณรัฐโดมินิกัน เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล โดยผู้อำนวยการกองประกวดในปัจจุบัน คือ ชานเทล มาร์ติเนส (Chantel Martinez)  ซึ่งเคยประเข้าร่วมประกวดมิสแกรนด์อินเตอร์เนชันแนล 2013 และได้รับรางวัลรองชนะเลิศอันดับที่ 1
มิสแกรนด์สาธารณรัฐโดมินิกันคนปัจจุบัน คือ เฮอาร์มานดา ราโมส (Jearmanda Ramos) ซึ่งจะเข้าร่วมการประกวดมิสแกรนด์อินเตอร์เนชันแนล 2022 ที่ประเทศอินโดนีเซียในเดือนตุลาคม ค.ศ. 2022
ผลงานการเข้าประกวดระดับนานาชาติ
สัญลักษณ์สี* : ชนะเลิศ
มิสแกรนด์อินเตอร์เนชันแนล
หมายเหตุ ‡ ถูกถอดถอนจากตำแหน่ง
มิสแกรนด์สาธารณรัฐโดมินิกัน 2016
ผู้ที่ผ่านรอบคัดเลือกเข้าสู่รอบ 20 คนสุดท้ายของการประกวดมิสแกรนด์สาธารณรัฐโดมินิกัน 2016 มีรายชื่อดังต่อไปนี้:
ชาวอเมริกันเชื้อสายไทย
ชาวอเมริกันเชื้อสายไทย หมายถึง พลเมืองสหรัฐอเมริกาที่มีเชื้อสายมาจากประเทศไทย
ประวัติ
ชาวไทยคนแรกที่เข้าเมืองมาในสหรัฐอเมริกาคือแฝดสยาม อิน-จัน ซึ่งเข้ามาในสหรัฐอเมริกาในปี พ.ศ. 2373 โดยอาศัยอยู่ที่รัฐนอร์ทแคโรไลนา และใช้ชื่อสกุลว่า "บังเกอร์" (Bunker) ซึ่งลูกหลานของแฝดสยามนี้ก็ใช้นามสกุลว่า บังเกอร์ ตราบเท่าปัจจุบัน
นักเรียนไทยคนแรกที่ไปศึกษาต่อที่สหรัฐอเมริกาคือ เทียนฮี้ ซึ่งเข้ามาในสหรัฐอเมริกาพร้อมกันกับมิชชันนารีชาวอเมริกัน และสำเร็จการศึกษาจากวิทยาลัยแพทย์ที่นิวยอร์ก ในปี พ.ศ. 2414 และเทียนฮี้ก็เป็นบิดาของอดีตนายกรัฐมนตรีของไทยคือ พจน์ สารสิน
ในปี พ.ศ. 2536 คาดว่ามีชาวอเมริกันเชื้อสายไทยตั้งถิ่นฐานในสหรัฐอเมริกาอยู่ประมาณ 120,000 คน
สถิติประชากร
ชุมชนชาวอเมริกันเชื้อสายไทยที่ใหญ่ที่สุดในสหรัฐอเมริกาอยู่ที่เมืองลอสแอนเจลิส รัฐแคลิฟอร์เนีย โดยอาศัยอยู่อย่างหนาแน่นในย่านไทยทาวน์ โดยในปี 2545 ประมาณการว่ามีชาวอเมริกันเชื้อสายไทยกว่า 80,000 คนอาศัยอยู่ในเมืองลอสแอนเจลิส
นอกจากลอสแอนเจลิสแล้ว ชาวอเมริกันเชื้อสายไทยยังอาศัยอยู่ในอีกหลายเมือง เช่น มินนิโซตา ควีน นิวยอร์ก แดลลัส-ฟอร์ตเวิร์ท อ่าวซานฟรานซิสโก เฟรสโน และแซคราเมนโต
การเมือง
ใน พ.ศ. 2546 มีคนอเมริกันเชื้อสายไทยสองคนลงรับสมัครเลือกตั้งในระดับเทศบาล คนหนึ่งในแอนาไฮม์ รัฐแคลิฟอร์เนีย และอีกคนในฮิวสตัน รัฐเท็กซัส ซึ่งทั้งสองไม่ได้รับเลือก แต่มาวันที่ 7 พฤศจิกายน พ.ศ. 2549 กอพัฒน์ เจริญบรรพชน (Gorpat Henry Charoen) ได้เป็นผู้ดำรงตำแหน่งทางการเมืองในสหรัฐอเมริกาคนแรกที่มีที่มาจากประเทศไทย โดยได้รับการเลือกตั้งเป็นสมาชิกสภาเทศบาลเมืองลาพัลมา ในปี พ.ศ. 2549 ได้รับเลือกเป็นนายกเทศมนตรีเมืองในปีถัดมา และดำรงตำแหน่งสมัยที่สอง ในปี พ.ศ. 2555
ในปี พ.ศ. 2553 พันตรี ชาลส์ โจว ได้รับชัยชนะจากการเลือกตั้งสมาชิกสภาผู้แทนราษฎร เขต 1 รัฐฮาวาย ถือเป็นสมาชิกสภาผู้แทนราษฎรเชื้อสายไทยคนแรกในประวัติศาสตร์ที่ผ่านการเลือกตั้งเข้าไปทำงานในรัฐสภาสหรัฐอเมริกา
ต่อมาในปี พ.ศ. 2555 พันโทหญิง ลัดดา แทมมี ดักเวิร์ธ ได้รับชัยชนะการเลือกตั้งให้เป็นสมาชิกสภาผู้แทนราษฎร เขต 8 รัฐอิลลินอย ซึ่งทำให้เธอเป็นสตรีเชื้อสายไทยคนแรก และเป็นคนเชื้อสายไทยคนที่สองที่ได้เป็นดำรงตำแหน่งสมาชิกสภาผู้แทนราษฎร
นอกจากนี้ยังมีนักการเมืองเชื้อสายไทยอีกสองคนคือ จอห์น พิปพี อดีตสมาชิกวุฒิสภา เขต 37 รัฐเพนซิลเวเนีย และอเดเลด อเล็กซันดรา ซิงก์ อดีตประธานเจ้าหน้าที่ฝ่านการเงินของรัฐฟลอริดา ทั้งนี้เธอเป็นลื่อของจัน บังเกอร์ แฝดสยามผู้มีชื่อเสียงเมื่อนับจากฝ่ายมารดา
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน เป็นพงศาวดารสยาม เนื้อหาเริ่มตั้งแต่พระเจ้าเชียงรายและชาวเมืองอพยพมาสร้างกรุงศรีอยุธยา จนถึงนายบุญเรืองเผาตัวในปี พ.ศ. 2333 (ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช) รวมเป็นสมุดไทย 42 เล่ม
ประวัติ
ต้นฉบับของพระราชพงศาวดารฉบับนี้สูญหาย ฉบับตัวเขียนที่หลงเหลือในปัจจุบันนี้เป็นฉบับที่พระอาลักษณ์ในกรมพระราชวังบวรสถานมงคลโดยมีหลวงลิขิตปรีชา (คุ้ม โรจนกุล) เจ้ากรมพระอาลักษณ์ ขุนสาราบรรจง ปลัดกรมจำลอง และขุนจำนงสุนทร ปลัดกรม แบ่งกันคัดลอกราวรัชกาลที่ 4-5 ได้เป็นสมุดไทย 42 เล่ม ที่บานแพนกระบุว่า ในปี พ.ศ. 2338 พระบาทสมเด็จพระพุทธยอดฟ้าจุฬาโลกเสด็จออกพระที่นั่งดุสิตมหาปราสาท โปรดให้ชำระพระราชพงศาวดาร แล้วสมเด็จพระพนรัตน์ วัดพระเชตุพน กับสมเด็จพระมหาสมณเจ้า กรมพระปรมานุชิตชิโนรส ได้ร่วมกันชำระตรวจสอบและเรียบเรียงเรื่องต่อมา สันนิษฐานว่าใช้พระราชพงศาวดาร ฉบับพันจันทนุมาศ (เจิม) เป็นหลักในการชำระ
ต่อมาพระราชพงศาวดารฉบับนี้ได้ใช้เป็นต้นฉบับพระราชพงศาวดารอีก 2 ฉบับ คือ พระบาทสมเด็จพระจอมเกล้าเจ้าอยู่หัวและพระเจ้าบรมวงศ์เธอ กรมหลวงวงศาธิราชสนิท ทรงใช้ในการตรวจชำระจนได้เป็นพระราชพงศาวดาร ฉบับพระราชหัตถเลขา และเจ้าพระยาทิพากรวงศ์มหาโกษาธิบดี (ขำ บุนนาค) ก็ใช้ในการเรียบเรียงพระราชพงศาวดารกรุงรัตนโกสินทร์ รัชกาลที่ 1
บัญชีเอกสารของหอสมุดแห่งชาติระบุว่าพระราชพงศาวดารฉบับนี้เป็นพระราชพงศาวดาร ฉบับพระราชหัตถเลขา เนื่องจากทั้งสองฉบับเนื้อความคล้ายกันมาก ต่างกันที่ฉบับพระราชหัตถเลขาฉบับจริงมีลายพระหัตถ์พระบาทสมเด็จพระจอมเกล้าเจ้าอยู่หัวที่ทรงแก้ไขคำและสำนวนเท่านั้น นอกจากนี้ยังมักเข้าใจผิดว่าพระราชพงศาวดารฉบับนี้คือฉบับเดียวกับพระราชพงศาวดาร ฉบับหมอบรัดเล แต่เมื่อเปรียบเทียบทั้งสองฉบับแล้วพบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงไม่ใช่สำนวนเดียวกัน แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็นฉบับสมเด็จกรมพระปรมานุชิตชิโนรสบ้าง เป็นฉบับสมเด็จพระพนรัตน์ วัดพระเชตุพนบ้าง โดยที่ต้นฉบับจริงยังไม่ถูกตีพิมพ์เผยแพร่ จนกระทั่งมูลนิธิ "ทุนพระพุทธยอดฟ้า" ในพระบรมราชูปถัมภ์ ได้จัดพิมพ์ในการพระราชทานเพลิงศพพระธรรมปัญญาบดี (ถาวร ติสฺสานุกโร) ในเดือนพฤษภาคม พ.ศ. 2558
สถานเอกอัครราชทูตสหรัฐในกรุงเตหะราน
สถานเอกอัครราชทูตสหรัฐในกรุงเตหะราน (Embassy of the United States, Tehran; ) เป็นที่ตั้งของคณะผู้แทนทางทูตจากประเทศสหรัฐอเมริกาในสมัยจักรวรรดิอิหร่าน. มีหน้าที่เป็นคณะผู้แทนทางทูตระหว่างสองประเทศ จนถึงปีค.ศ.1979 ในช่วงการปฏิวัติอิหร่าน และมีการบุกสถานทูตในเดือนพฤศจิกายน ค.ศ.1979
ประวัติ
สถานทูตนี้ ออกแบบโดย Ides van der Grachtในปี ค.ศ.1948 คนเดียวกันที่ออกแบบสถานเอกอัครราชทูตสหรัฐประจำประเทศตุรกี โดยเป็นตึกยาวสองที่ ตัวตึกทำมาจากอิฐ เหมือนกับไฮสกูลแบบอเมริกันในช่วงทศวรรษที่ 1930s และ 1940s บางครั้งตึกนี้มีชื่อเล่นว่า "เฮนเดอร์สัน ไฮ" โดยคนในสถานทูต ซึ่งอ้างอิงถึง ลอย ดับเบิลยู. เฮนเดอร์สัน ผู้ที่เป็นเอกอัคราชทูตคนแรกของสหรัฐประจำประเทศอิหร่านในปีค.ศ.1951
หลังจากสถานทูตถูกยึดแล้ว ทางกลุ่มผู้ปฏิวัติใช้เป็นสถานที่ฝึกซ้อมของกองทัพต่อ และเป็นที่เก็บหนังสือกับพิพิธภัณท์ บางส่วนของสถานทูตกลายเป็นพิพิธภัณท์ต่อต้านอเมริกา ในเดือนมกราคม ค.ศ.2017 มีการเปิดเขตนี้ต่อสาธารณะชนและชาวต่างชาติ มหาลัญจกรสหรัฐได้รับความเสียหายอย่างมาก แต่ยังคงเห็นเป็นลาง ๆ ได้
และกลุ่มนักศึกษาชาวมุสลิมที่ตามอิหม่ามได้เผยแพร่เอกสารในตอนที่บุกสถานทูต (รวมถึงเอกสารที่ถูกฉีกเป็นชิ้น ๆ) ในหนังสือเรื่อง "เอกสารจากห้องจารกรรมของสหรัฐ" (เปอร์เซีย: اسناد لانه جاسوس امریكا, Asnād-e lāneh-e jasusi Amrikā). โดยมีข้อมูลเกี่ยวกับโทรเลข, จดหมาย และรายงานจากกระทรวงการต่างประเทศสหรัฐกับสำนักข่าวกรองกลาง ซึ่งบางส่วนยังคงเป็นความลับในปัจจุบัน
ภาษาทูลุง
ภาษาทูลุง  เป็นภาษากลุ่มกิรันตี ใช้พูดในเนปาลและสิกขิม มีผู้พูดราว 33,133 คน ชื่ออื่นๆคือ ภาษาทูลุนเก ไร ภาษาทูลู ลูวา ภาษาทูลูลัง ภาษาทูลุงลา ภาษาโทโลง โล ภาษาทูลุง เจมู และภาษาเตากู โลวา
สามราชาห้าจักรพรรดิ
สามราชาห้าจักรพรรดิ (Three Sovereigns and Five Emperors) เป็นกลุ่มบุคคลหรือเทวดาซึ่งตำนานกล่าวว่า ปกครองภาคเหนือของจีนโบราณ
สามราชามาก่อนห้าจักรพรรดิ และห้าจักรพรรดินั้นมีผู้กำหนดว่า ปกครองอยู่ในราว 2852–2070 ปีก่อนคริสตกาล ปัจจุบัน อาจถือว่า บุคคลเหล่านี้เป็นวีรบุรุษทางวัฒนธรรม (culture hero)
ว่ากันว่า ราชาทั้งสามเป็นเทพหรือกึ่งเทพซึ่งสร้างความเป็นอยู่ที่ดีและอบรบสั่งสอนวิชาความรู้ต่าง ๆ ให้แก่ผู้คน เช่น สอนให้ใช้ไฟ สอนปลูกสร้างบ้านเรือน สอนทำเรือกสวนไร่นา ค้นพบหยูกยา รวมถึงจัดตั้งปฏิทินและอักษรจีน ส่วนมเหสีของราชาบางองค์ก็ว่า เป็นผู้คิดค้นวัฒนธรรมเกี่ยวกับผ้าไหม ส่วนจักรพรรดิทั้งห้าก็ว่า เป็นปราชญ์ตัวอย่างซึ่งมีคุณธรรมล้ำเลิศ มีอายุยืนยาว ปกครองผู้คนให้สงบร่มเย็น เอกสารจีนโบราณยังระบุว่า สามราชาและห้าจักรพรรดิมีลักษณะพิเศษต่าง ๆ กันออกไป
ยุคสมัยของสามราชาห้าจักรพรรดิอาจเป็นตำนานมากกว่าเรื่องจริง แต่เอกสารบางฉบับและการตีความใหม่ในบางแง่เห็นว่า ยุคสามราชาห้าจักรพรรดิมาก่อนยุคราชวงศ์เซี่ย (ซึ่งเป็นยุคก่อนประวัติศาสตร์ ไม่มีตัวอักษร และปรากฏแต่ในบันทึกสมัยหลังมากแล้ว)
คำว่า "หฺวังตี้" (皇帝) ซึ่งปัจจุบันแปลกันว่า "จักรพรรดิ" (emperor) นั้นก็มีที่มาจากคำว่า "หฺวัง" (ราชา) และ "ตี้" (จักรพรรดิ) อันเป็นคำเรียกกลุ่มสามราชาห้าจักรพรรดินี้ ผู้ใช้คำว่า "หฺวังตี้" เป็นบุคคลแรก คือ ฉินฉื่อหฺวังตี้ (秦始皇帝; "ปฐมจักรพรรดิฉิน") แห่งรัฐฉิน (秦国)
รายชื่อ
เอกสารโบราณระบุองค์ประกอบของสามราชาห้าจักรพรรดิไว้ต่างกันไป เอกสารส่วนใหญ่เขียนในสมัยหลังยุคสามราชาห้าจักรพรรดิมากแล้ว บางฉบับก็หลายร้อยปี บางฉบับเป็นพันปี และมักสร้างขึ้นจากความต้องการของผู้ปกครองในสมัยนั้น ๆ ที่ประสงค์จะแสดงว่า ตนสืบสายมาจากวีรบุรุษในตำนาน มากกว่าจะแสดงข้อเท็จจริงทางประวัติ เนื้อหาจึงมักเป็นไปในเชิงนิทานหรือตำนาน
แม้เรียกว่า "สามราชา" แต่บุคคลที่เอกสารต่าง ๆ ระบุว่า เป็นสามราชา มีถึงสิบเอ็ดคน คือ ก้งกง (共工), จักรพรรดิเหลือง (黄帝), จู้หรง (祝融), เฉินหนง (神農), ซุ่ยเหริน (燧人), ตี้หฺวัง (地皇; "เจ้าโลก"), เทียนหฺวัง (天皇; "เจ้าฟ้า"), ไท่หฺวัง (泰皇; "เจ้าใหญ่"), นฺหวี่วา (女媧), ฝูซี (伏羲), และเหรินหฺวัง (人皇; "เจ้าคน")
ส่วนที่เรียกว่า "ห้าจักรพรรดิ" มีแปดคน คือ คู่ (嚳), จักรพรรดิเหลือง (黄帝), จฺวันซฺวี (顓頊), เฉ่าเฮ่า (少昊), ชุ่น (舜), ไท่เฮ่า (太昊), หยาน (炎), และเหยา (堯)
รีแอนนา
รอบิน รีแอนนา เฟนตี (Robyn Rihanna Fenty; เกิด 20 กุมภาพันธ์ ค.ศ. 1988) หรือชื่อในการแสดงว่า รีแอนนา เป็นนักร้อง นักแต่งเพลง นักแสดง และนักธุรกิจชาวบาร์เบโดส รีแอนนาย้ายไปที่สหรัฐอเมริกาตอนอายุ 16 ปีเพื่อทำงานเพลงภายใต้คำแนะนำของโปรดิวเซอร์ที่ชื่อ อีแวน รอเจอส์ ต่อมาเธอได้เซ็นสัญญากับเดฟแจมเรเคิดดิงส์ ปัจจุบันเธออาศัยอยู่ที่แซนดีเอโก รัฐแคลิฟอร์เนีย
ประวัติการทำงาน
อัลบั้มชุดแรก Music of the Sun ออกวางขายในเดือนสิงหาคม 2005 มีเพลงดังอย่าง "Pon de Replay" (อันดับ 2 อเมริกา) เธอได้ถ่ายภาพขึ้นปกนิตยสารในลอสแอนเจลิสและแสดงภาพยนตร์เป็นครั้งแรกในเรื่อง "Bring It On Yet Again"
และในปี 2006 ได้ออกผลงานอัลบั้มชุดที่ 2 A Girl like Me มีเพลงดัง "SOS" ที่ใช้ดนตรีแนวอีเล็กโทร-ฟังก์จากเพลง "Tainted Love" แห่งยุค 80 ของวง Soft Cell" เพลงนี้ถือว่าเป็นเพลงอันดับ 1 ในอเมริกาของเธอเพลงแรก เพลงนี้ใช้ประกอบโฆษณาไนกี้ ส่วนซิงเกิ้ลที่ 2 "Unfaithful" เธอได้ร่วมงานนักร้องอาร์แอนด์บี นี-โย เพลงนี้สามารถขึ้นถึง 6 บนชาร์ทในอเมริกา
อัลบั้มชุดที่ 3 Good Girl Gone Bad ในปี 2007 กับซิงเกิ้ลแรก "Umbrella" (ร่วมร้องโดย เจย์-ซี) ขึ้นอันดับ 1 ในอเมริกาและอีกหลายประเทศ รวมทั้งในสหราชอาณาจักรที่อยู่บนอันดับ 1 นานถึง 10 สัปดาห์
เดือนกันยายน 2007 เธอคว้ารางวัล วิดีโอแห่งปี (Video of the Year) จากเพลง "Umbrella" ในงานเอ็มทีวี วิดีโอ มิวสิก อวอร์ดส ไปได้ซึ่งถือว่าเป็นรางวัลใหญ่ที่สุดรางวัลหนึ่งของปี รวมถึงยังได้รับรางวัล ซิงเกิลสุดเฉียบขาดแห่งปี (Monster Single of the Year) ไปได้ และยังมี good girl gone bad remix อีกด้วย อัลบั้มนี้มีเพลงฮิตมากมายเช่น Shut up and drive, hate that I love you ที่ได้ร่วมงานกับ Ne-yo,Take a bow, Disturbia และ Rehab ที่ได้ร่วมงานกับ Justin Timberlake และ Timbaland
รีแอนนา ได้อยู่สังกัด Roc Nation ของ เจย์-ซี (ตั้งแต่ 2009-ปัจจุบัน)
พฤษภาคม 2014 รีแอนนา ได้ออกจาก Def Jam Recordings อย่างเป็นทางการ และอยู่สังกัด Roc Nation อย่างเต็มตัว
มกราคม 2015 รีแอนนา ได้ก่อตั้งบริษัทของตัวเองในชื่อ Westbury Road Entertainment และออกซิงเกิ้ลร่วมกับ Paul McCartney และ Kanye West ในเพลง FourFiveSeconds
ความสำเร็จ
ในปี ค.ศ. 2005 รีแอนนาออกสตูดิโออัลบั้มชุดแรกที่ชื่อ Music of the Sun ที่ติด 10 อันดับแรกของชาร์ตบิลบอร์ด 200 และมีเพลงที่ติด 5 อันดับชาร์ตบิลบอร์ดฮอต 100 อย่าง Pon de Replay ในเวลาไม่ถึงปี เธอได้ออกสตูดิโออัลบั้มชุดที่สองที่ชื่อ A Girl Like Me ที่ติด 5 อันดับบนสุดในสหรัฐอเมริกา และเพลง SOS ซึ่งเป็นเพลงแรกของเธอที่ติดอันดับ 1 บนชาร์ตบิลบอร์ดฮอต 100 สตูดิโออัลบั้มชุดที่สาม Good Girl Gone Bad ออกจำหน่ายในเดือนพฤษภาคม ค.ศ. 2007 มีเพลงที่ได้รับความนิยมมากมายเช่นเพลง Umbrella, Don't Stop the Music, Take a Bow และ Disturbia อัลบั้มได้รับการเสนอเข้าชิง 9 รางวัลจากรางวัลแกรมมี ซึ่งเพลง Umbrella สามารถชนะรางวัลสาขา Best Rap/Sung Collaboration ในปี ค.ศ. 2009 สตูดิโออัลบั้มชุดที่สี่ Rated R มีซิงเกิลที่ติด 10 อันดับบนสุดอย่าง Russian Roulette, Hard และ Rude Boy ซึ่งต่อมาได้ติดอันดับ 1 บนชาร์ตบิลบอร์ดฮอต 100 ในปีต่อมา อัลบั้มชุดที่ห้า Loud มีซิงเกิลที่ติดอันดับ 1 บนชาร์ตบิลบอร์ดมากมาย เช่น Only Girl (In the World), What's My Name? และ S&M และสตูดิโออัลบั้มชุดที่หก Talk That Talk ในปีต่อมา มีเพลง We Found Love ซึ่งเป็นซิงเกิลแรกของอัลบั้มและประสบความสำเร็จที่ติดอันดับ 1 บนชาร์ตกว่า 20 ประเทศ
แหล่งข้อมูลอื่น
1988
ไช ภัควัน
ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดยศาห์รุข ข่าน ของรายการ Zor Ka Jhatka: Total Wipeout และเป็นหนึ่งในผู้เข้ารอบสุดท้าย
แหล่งข้อมูลอื่น
1985
เหนื่อยไหมหัวใจ
"เหนื่อยไหมหัวใจ" เป็นซิงเกิลของวงดนตรีเรโทรสเปกต์ ประพันธ์เนื้อร้องโดย เรโทรสเปกต์ แต่งทำนองและเรียบเรียงโดย เรโทรสเปกต์ และดนัย ธงสินธุศักดิ์ เพลงนี้ออกจำหน่ายในวันที่ 22 กรกฎาคม พ.ศ. 2556 ต่อมาในวันที่ 7 พฤศจิกายน ปีเดียวกัน ได้ออกซิงเกิล เหนื่อยไหมหัวใจ เวอร์ชันอะคูสติกส์ โดยมี ว่าน วันวาน มาขับร้องด้วย
มิวสิกวิดีโอเพลง "เหนื่อยไหมหัวใจ" เผยแพร่เมื่อวันที่ 5 สิงหาคม พ.ศ. 2556 มีเนื้อหาเกี่ยวกับความยึดติด และอาลัยกับรักที่ผ่านพ้นไปของคนหนึ่งคน อาจจะด้วยหลายๆ สิ่งที่ทำให้ต้องเลิกราจนทำให้ต้องไกลจากกัน แต่ถึงกระนั้นระยะทางก็ไม่อาจปิดกั้นความรักและความเป็นห่วงที่ยังคงอยู่แม้ว่าอยากจะลืมมันแค่ไหนก็ตามก็อดไม่ได้ที่จะคิดถึงและเป็นห่วง ภาพเก่ายังคงเป็นเงาตามตัว ได้แต่คิดเป็นห่วงและอยากจะรู้ว่าอีกคนเป็นเช่นไร มีใครดูแลไหมและเป็นสุขใจอยู่หรือเปล่า
ล่าขุมทรัพย์สุดขอบฟ้า
ล่าขุมทรัพย์สุดขอบฟ้า (보물찾기; Treasure Hunting) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับอารยธรรมและวัฒนธรรมนานาชาติ จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์ และ ล่าขุมทรัพย์สุดขอบฟ้า เป็นการ์ตูนที่สร้างแรงดลบันดาลใจให้กับหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง
เนื้อเรื่องย่อ
เป็นเรื่องของเด็กหนุ่มชาวเกาหลีใต้ ชื่อ "ฮีโร่" ที่สนใจโบราณคดี และ "เบ็ค" เด็กหนุ่มชอบโม้ ไอคิว 180 เป็นคู่แข่งและเพื่อน และทั้งคู่รอบรู้เรื่องประวัติศาสตร์ ทั้งคู่มักได้ไปต่างประเทศเพื่อหาขุมทรัพย์ของประเทศนั้นเสียเป็นส่วนใหญ่ ได้พบเพื่อนใหม่ สถานที่สำคัญ ๆ และอุปสรรคนานา พวกวายร้ายที่คิดขโมยสมบัติ แต่ทั้งคู่ก็ผ่านอุปสรรคมาได้ และได้เรียนรู้วิถีชีวิตของคนในประเทศนั้น ๆ ที่ยังไม่รู้ ทั้งเรื่องราวที่เกี่ยวข้องกับอดีต, ปัจจุบัน, สภาพแวดล้อม, ความเป็นอยู่, ความสำเร็จ, ความล้มเหลว, ความคิด, สงคราม, สันติภาพ, ความเชื่อ, ความหวัง และอื่น ๆ ของประเทศนั้น ๆ
อารยธรรมโบราณของโลก
เป็นเรื่องของแฟรงกี้ในวัยเด็กที่ปรากฏตัวในฐานะเจ้าชายผู้พิทักษ์ขุมทรัพย์ เด็กชายผู้ฉลาดหลักแหลม คอยปกป้องสมบัติล้ำค่าจากคนร้าย
เมืองสำคัญของโลก
เป็นเรื่องของเด็กหนุ่ม ชื่อ "ฮีโร่" และ "เบ็ค" ทั้งคู่มักได้ไปเมืองสำคัญของโลกเพื่อหาขุมทรัพย์ของเมืองนั้นเสียเป็นส่วนใหญ่
ชุดประวัติศาสตร์เกาหลี
"หมายเหตุ : หนังสือเหล่านี้มีวางจำหน่ายที่ประเทศเกาหลีใต้เท่านั้น"
กีฬาฟลอร์บอลในซีเกมส์ 2019
ฟลอร์บอล ใน ซีเกมส์ 2019 มีจัดขึ้นที่มหาวิทยาลัยฟิลิปปินส์ คอลเลจออฟฮิวแมน คิเนติกส์ ยิมเนเซียม ใน เกซอนซิตี, เมโทรมะนิลา, ประเทศฟิลิปปินส์ ตั้งแต่วันที่ 25 พฤศจิกายน ถึง 1 ธันวาคม พ.ศ. 2562. เหรียญรางวัลจะถูกมอบให้ทีมที่มีวินัยหนึ่งทีมสำหรับการแข่งขันประเภททีมชายและทีมหญิง.
ประเทศที่เข้่าร่วม
ทั้งหมด 187 นักกีฬาจาก 5 ชาติเป็นไปตามตารางการแข่งขันที่มีส่วนเข้าร่วม (หมายเลขของนักกีฬาคือโชว์ตามที่ระบุไว้).
ตารางการแข่งขัน
ด้านล่างนี้เป็นตารางการแข่งขันสำหรับการแข่งขันฟลอร์บอล:
การแข่งขันทีมชาย
ทัวร์นาเมนต์ประกอบไปด้วย 5 ประเทศ. รูปแบบเป็นแบบเดียวกันกับปี 2015; พวกเขาจะมีหนึ่งกลุ่มที่มีห้าทีมกับรูปแบบพบกันหมด. สองทีมที่ดีที่สุดของแต่ละกลุ่มจะลงเล่นสำหรับเหรียญทองและอันดับที่สามและอันดับที่สามของแต่ละกลุ่มจะลงเล่นสำหรับเหรียญทองแดง.
การแข่งขันทีมหญิง
ทัวร์นาเมนต์ประกอบไปด้วย 5 ประเทศ. รูปแบบเป็นแบบเดียวกันกับปี 2015; พวกเขาจะมีหนึ่งกลุ่มที่มีห้าทีมกับรูปแบบพบกันหมด. สองทีมที่ดีที่สุดของแต่ละกลุ่มจะลงเล่นสำหรับเหรียญทองและอันดับที่สามและอันดับที่สามของแต่ละกลุ่มจะลงเล่นสำหรับเหรียญทองแดง.
เอนโดเดิร์ม
ในระยะแรกเอนโดเดิร์มประกอบด้วยชั้นเซลล์แบนๆ ซึ่งต่อมาจะมีรูปทรงกระบอก (columnar) เนื้อเยื่อชั้นนี้จะสร้างเป็นเนื้อเยื่อบุผิวของท่อทางเดินอาหารทั้งหมด ยกเว้นส่วนปาก และคอหอย และส่วนปลายของไส้ตรง (ซึ่งดาดโดยส่วนหวำของเอ็กโทเดิร์ม) นอกจากนี้ยังสร้างเป็นเซลล์บุของต่อมทั้งหมดที่เปิดออกสู่ท่อทางเดินอาหาร รวมทั้งตับและตับอ่อน; เนื้อเยื่อบุผิวของท่อหู (auditory tube) และโพรงหูส่วนกลาง (tympanic cavity) ; ท่อลม, หลอดลม, และถุงลมภายในปอด, กระเพาะปัสสาวะ, และส่วนของท่อปัสสาวะ; ฟอลลิเคิลของต่อมไทรอยด์และต่อมไทมัส
หม่อมเจ้าปิยะภักดีนาถ สุประดิษฐ์
มหาอำมาตย์โท หม่อมเจ้าปิยะภักดีนาถ (15 มกราคม พ.ศ. 2401 — 21 พฤษภาคม พ.ศ. 2471) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมบาง และเป็นพระราชนัดดารุ่นใหญ่ในพระบาทสมเด็จพระจอมเกล้าเจ้าอยู่หัว
หม่อมเจ้าปิยะภักดีนาถ ประสูติเมื่อวันที่ 15 มกราคม พ.ศ. 2400 (แบบสากลคือ พ.ศ. 2401) ต่อมาในสมัยรัชกาลที่ 6 ได้เข้ารับราชการในกระทรวงพระคลังมหาสมบัติ มียศเป็น "มหาอำมาตย์โท" ทรงเริ่มรับราชการตำแหน่งเสมียนเอกกระทรวงพระคลังมหาสมบัติ แล้วเป็นนายเวร ต่อมาเป็นผู้ช่วยตรวจบัญชีกลาง เลขานุการเสนาบดีกระทรวงพระคลังมหาสมบัติ อธิบดีกรมสรรพภาษี อธิบดีกรมเก็บ และตำแหน่งสุดท้ายในราชการคือ ปลัดทูลฉลองกระทรวงพระคลังมหาสมบัติ ในปี พ.ศ. 2460 กราบถวายบังคมออกรับพระราชทานบำนาญ
หม่อมเจ้าปิยะภักดีนาถเป็นคนกลุ่มแรกในสยามที่เลี้ยงกล้วยไม้ ร่วมกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระเจ้าบรมวงศ์เธอ กรมหมื่นทิวากรวงศ์ประวัติ และพระวรวงศ์เธอ พระองค์เจ้าพร้อมพงศ์อธิราช
หม่อมเจ้าปิยะภักดีนาถได้รับสมบัติจากพระบิดาคือ พระไภษัชยคุรุ เป็นพระพุทธเจ้าที่พบเฉพาะในนิกายมหายาน ซึ่งมีผู้นับถือมากที่สุดในประเทศจีนและทิเบต องค์พระหล่อด้วยสำริด สร้างขึ้นในศิลปะลพบุรี (ศิลปะแบบเขมรในประเทศไทย) เมื่อราวพุทธศตวรรษที่ 17 – 18 ทำเป็นพระพุทธรูปนาคปรกทรงเครื่อง สวมศิราภรณ์ทรงเทริด ขนาดหน้าตักกว้าง 26 เซนติเมตร สูง 62 เซนติเมตร ต่อมาหม่อมเจ้าปิยะภักดีนาถทรงขายให้กรมศิลปากร ปัจจุบันเก็บรักษาอยู่ที่ห้องลพบุรี พิพิธภัณฑสถานแห่งชาติพระนคร
หม่อมเจ้าปิยะภักดีนาถ มีโอรสเพียงคนเดียว คือ หม่อมราชวงศ์ศิริวรรณ สุประดิษฐ์
หม่อมเจ้าปิยะภักดีนาถ ประชวรโรคชรา ถึงชีพิตักษัยเมื่อวันที่ 21 พฤษภาคม พ.ศ. 2471 สิริชันษา 70 ปี พระราชทานเพลิงศพ ณ วัดเบญจมบพิตรดุสิตวนารามราชวรวิหาร วันที่ 24 พฤษภาคม พ.ศ. 2473
อ้างอิง
http://www.ratchakitcha.soc.go.th/DATA/PDF/2471/D/688.PDF
เหมวันตวาท
นิกายเหมวันตวาท เป็นนิกายที่ปรากฏในหลักฐานฝ่ายสันสกฤตว่าแยกมาจากนิกายเถรวาทเมื่อพุทธศตวรรษที่ 3 มีสำนักอยู่ในแถบเทือกเขาหิมาลัย หลักธรรมส่วนใหญ่เหมือนนิกายมหาสังฆิกะ
อาการกลัวที่สูง
อาการกลัวที่สูง (Acrophobia; มาจากรากศัพท์ภาษากรีก ἄκρος, "ยอด จุดสูงสุด") เป็นความกลัวต่อความสูงอย่างมาก อาการดังกล่าวอาจก่อให้เกิดอันตรายได้เพราะผู้ป่วยอาจเกิดอาการตื่นตระหนกเมื่ออยู่ในที่สูงจนไม่สามารถลงจากบริเวณนั้นได้อย่างปลอดภัย
การกลัวความสูงมักจะใช้สับสนกับอาการรู้สึกหมุน (vertigo) หรือเวียนศีรษะ เพราะอาการดังกล่าวเป็นความรู้สึกเหมือนสถานที่นั้นหมุนซึ่งเกิดจากการมองลงมาจากที่สูง รวมทั้งมีสิ่งกระตุ้นอื่น ๆ
รถไฟใต้ดินวอชิงตัน สายสีแดง
รถไฟใต้ดินวอชิงตัน สายสีแดง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี ในเขต Montgomery, Maryland และ Columbia เป็นเส้นทางที่มีจำนวนผู้โดยสารมากที่สุด มีแนวเส้นทางคล้ายตัวยู (U)
รายชื่อสถานี
The following stations are along the line, from northwest to northeast.
รายชื่อตลาดในกรุงเทพมหานคร
ต่อไปนี้คือ ตลาดในกรุงเทพมหานคร
เจย์ บารูเชล
โจนาทาน แอดัม เซาน์เดอส์ "เจย์" บารูเชล (Jonathan Adam Saunders "Jay" Baruchel) เกิดวันที่ 9 เมษายน ค.ศ. 1982 เป็นนักแสดง และดาราตลก ชาวแคนาดา เขารับบทสมทบในภาพยนตร์เรื่อง Million Dollar Baby, Knocked Up และ Tropic Thunder, และแสดงนำในเรื่อง She's Out of My League, The Trotsky, How to Train Your Dragon, The Sorcerer's Apprentice, This Is the End และ How to Train Your Dragon 2
เจี่ยนเฮา
เจี่ยนเฮา เป็นพืชในสกุลโกฐจุฬาลัมพา วงศ์ทานตะวัน มีถิ่นกำเนิดในรัสเซีย มองโกเลีย และจีน
อนุกรมวิธาน
เจี่ยนเฮา (Artemisia anethifolia Weber ex Stechm. ) ถูกระบุชนิดโดย เกออก ไฮน์ริค เวเบอร์ (Georg Heinrich Weber) ในปี ค.ศ. 1775
ลักษณะทางพฤกษศาสตร์
เจี่ยนเฮา (A. anethifolia) เป็นพืชทนแล้ง (xerophile) ปรับตัวให้เจริญเติบโตในที่แห้งแล้ง เป็นพืชล้มลุกปีเดียว สูง 20–55 เซนติเมตร ลำต้นบางครั้งเรียวมาก เป็นพืชมีขน
ผิวใบขนสั้น เกือบเกลี้ยง ฐานใบรูปไข่ ยาว 3–4.5 กว้าง 1.5–2.5 (อาจถึง 3) เซนติเมตร ใบหยักลึกมาก ใบแบบขนนก 2 หรือ 3 ชั้น ใบย่อยมี 3 หรือ 4 คู่ ปลายกลีบขอบใบเป็นลอน (loburate)
ดอกเป็นช่อดอกรวมกระจุกมีกลีบรองหรือใบประดับเล็ก ๆ รองรับดอกจำนวนมาก ดอกแป้นกว้าง บนยอดกระจุกดอกแน่นและดอกขนาดเล็กบานเฉพาะตรงปลายนอกสุด (ส่วนหัว Capitula) ก้านดอกแต่ละดอกรียาว เส้นผ่านศูนย์กลาง 2–3 (อาจถึง 4) มิลลิเมตร ดอกกะเทย กลีบสีเหลืองหรือสีแดง
ผลขนาดเล็ก มีเมล็ดเดียว ผนังผลแห้ง บางและเหนียว ไม่เชื่อมติดกับเมล็ด (achene) ทรงรีหรือรูปไข่กลับ ออกดอกและผลช่วงเดือนสิงหาคม–ตุลาคม
การแพร่กระจายและถิ่นที่อยู่
เจี่ยนเฮา มีถิ่นกำเนิดในรัสเซีย มองโกเลีย และจีน ในซินเจียง เฮย์หลงเจียง มองโกเลียใน ส่านซี เหอเป่ย์ ชิงไห่ หนิงเซี่ย ซานซี กานซู่ โดยทั่วไปเติบโตในพื้นที่ 800 ถึง 2,300 เมตรเหนือระดับน้ำทะเล ในที่รกร้างที่มีความชื้นต่ำและดินเค็ม ใกล้ทุ่งหญ้า ใกล้เนินทราย หุบเขาเนินเขาที่แห้งแล้ง หาดทรายที่เป็นด่าง และพื้นที่ที่มีความเค็ม มักกลายเป็นพืชหลักในกลุ่มพืชในภูมิภาคข้างต้น
การใช้ประโยชน์
ใช้เป็นพืชสำหรับเลี้ยงปศุสัตว์
กีฬาแฮนด์บอลในโอลิมปิกฤดูร้อน 1976
การแข่งขันแฮนด์บอลในโอลิมปิกฤดูร้อน 1976 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-28 กรกฎาคม พ.ศ. 2519 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 230 คน จาก 12 ประเทศ
ประเทศที่เข้าร่วมแข่งขัน
(*) NOTE: There are only players counted, which participated in one game at least.
เอ็กโทเดิร์ม
เอ็กโทเดิร์ม (ectoderm) เป็นเนื้อเยื่อแรกที่ปกคลุมพื้นผิวของร่างกาย เกิดขึ้นมาเป็นชั้นแรกและอยู่ชั้นนอกสุดของ germ layer
กล่าวโดยทั่วไป เอ็กโทเดิร์มเจริญไปเป็นระบบประสาท, หนังกำพร้า, และส่วนนอกของระบบปกคลุมร่างกาย
ในสัตว์มีกระดูกสันหลัง เอ็กโทเดิร์มแบ่งออกเป็น 3 ส่วน คือ external ectoderm (หรือ surface ectoderm), นิวรัล เครสต์ (neural crest) , และนิวรัล ทูบ (neural tube) ซึ่งสองอันหลังนี้เรียกรวมกันว่า นิวโรเอ็กโทเดิร์ม (neuroectoderm)
อนุกรมกรันดี
อนุกรมกรันดี เป็นอนุกรมอนันต์ 1 − 1 + 1 − 1 + … หรือเขียนได้ในรูป
อนุกรมนี้ตั้งชื่อตามชื่อของ กวีโด กรันดี นักคณิตศาสตร์ชาวอิตาลี อนุกรมนี้เป็นอนุกรมลู่ออก จึงไม่สามารถหาผลบวกได้ อย่างไรก็ตาม มีผู้สร้างข้อความขัดแย้งโดยพิสูจน์ว่าผลบวกของอนุกรมนี้เป็นจำนวนต่างๆได้ เช่น
ไคล์ วอล์กเกอร์
ไคล์ แอนดรูว์ วอล์กเกอร์ (Kyle Andrew Walker) เกิดเมื่อวันที่ 28 พฤษภาคม ค.ศ. 1990 เป็นนักฟุตบอลชาวอังกฤษ ปัจจุบันเล่นให้กับแมนเชสเตอร์ซิตี และทีมชาติอังกฤษ ในตำแหน่งแบ็กขวา
แหล่งข้อมูลอื่น
1990
แอฟริกาคัพออฟเนชันส์ 2019 กลุ่ม เอฟ
กลุ่ม เอฟ ของ แอฟริกาคัพออฟเนชันส์ 2019 จัดขึ้นเมื่อวันที่ 25 มิถุนายน ถึง 2 กรกฎาคม พ.ศ. 2562. กลุ่มนี้ประกอบไปด้วย เบนิน, แชมป์เก่า แคเมอรูน, กานา และ กินี-บิสเซา.
กานา และ แคเมอรูน คือสองทีมที่ดีที่สุด, พร้อมกับ เบนิน เป็นหนึ่งในสี่ทีมอันดับสามที่ดีที่สุด, ได้ผ่านเข้าสู่รอบ 16 ทีมสุดท้าย.
ทีม
หมายเหตุ
ตารางคะแนน
ใน รอบ 16 ทีมสุดท้าย:
แมตช์
เวลาแมตช์ทั้งหมดคือเวลาท้องถิ่น, CAT (UTC+2).
แคเมอรูน พบ กินี-บิสเซา
<section begin=F1 /><section end=F1 />
กานา พบ เบนิน
<section begin=F2 /><section end=F2 />
แคเมอรูน พบ กานา
<section begin=F3 /><section end=F3 />
เบนิน พบ กินี-บิสเซา
<section begin=F4 /><section end=F4 />
เบนิน พบ แคเมอรูน
<section begin=F5 /><section end=F5 />
กินี-บิสเซา พบ กานา
<section begin=F6 /><section end=F6 />
I-broker
I-broker คือ นายหน้า หมายถึง"ธนาคารข้อมูล"หรือ “ISP”ที่ให้บริการในลักษณะเฉพาะตัว เป็นบุคคลที่สามที่เชื่อถือได้ที่จะช่วยให้บุคคลและองค์กรที่เปิดเผยข้อมูลส่วน ตัวเช่นเดียวกับธนาคารช่วยเหลือในการแลกเปลี่ยนเงิน ISP ช่วยแลกเปลี่ยนอีเมลและไฟล์ ถูกเป็นที่แนะนำในสังคมเว็บซึ่งเป็นการอธิบายวิธีชั้นใหม่ของโครงสร้างพื้นฐานอินเทอร์เน็ตจะขึ้นไปบน OASIS XRI และ คุณสมบัติของ XDI. แต่แนวคิดของ i-broker ที่ไม่เฉพาะเทคโนโลยีใดหรือโพรโทคอลใด แต่เป็นการทำงานที่ค่อนข้างเป็นธุรกิจและสังคมที่ลักษณะคล้ายกับธนาคารหรือ ISP เช่น เดียวกับหลายธนาคารที่ให้บริการทางการเงินเกี่ยวข้องกับบัญชีและ ISPs หลากหลายบริการบน อินเทอร์เน็ต ซึ่ง i - broker จะมีความหลากหลายของข้อมูลและการใช้งานร่วมกัน เช่นเดียวกับอีเมลและเว็บโฮสติ้ง, i-broker จะเชี่ยวชาญในการบริการสำหรับผู้ถือบัญชีส่วนบุคคล บางคนจะเน้นด้านธุรกิจและการตลาดของรัฐบาลและบางส่วนจะถูก i-broker ให้บริการเต็มรูปแบบในการจัดการทุกประเภทบัญชี ซึ่งความไว ของข้อมูลที่เกี่ยวข้องจะต้องการ i - brokerที่มาตรฐานเดียวกันความรับผิดชอบและความไว้วางใจเช่นเดียวกับในระบบ ธนาคารทั่วโลก ความแตกต่างระหว่างระบบธนาคาร กับ i-broker จะถูกควบคุมแต่พฤติกรรมที่ดีมีแนวโน้มที่จะถูกบังคับใช้ในระบบออนไลน์ที่มีชื่อเสียง